
– ReVITALITY”

Universitatea „Alexandru Ioan Cuza” din Iași (UAIC), în calitate de beneficiar, anunță începerea implementării proiectului „Corpul R: Reabilitarea sustenabilă pentru spații moderne de lectură și recreere, dedicate studenților – ReVITALITY”, cod 915260419.


Proiectul este finanțat prin Planul Național de Redresare și Reziliență (PNRR) al României, apel de proiecte PNRR/2024/C15/MEDU/I17/ „Modernizarea infrastructurii universitare pentru un spațiu academic echitabil” - apel II, pilonul VI „Politici pentru noua generație”, componenta C15 Educație, reforma R6 „Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar”, măsura de investiții Investiția 17 „Asigurarea infrastructurii universitare (cămine, cantine, spații de recreere)”.


Obiectivul general al proiectului îl reprezintă dezvoltarea rezilienței campusului universitar al UAIC, prin asigurarea dimensiunii sociale/incluzive a învățământului superior printr-o infrastructură universitară adecvată, creând spații de lectură și petrecere a timpului liber, în care vor avea prioritate studenții proveniți din medii socio-economice defavorizate, cu dizabilități, minorități etnice sau din familii monoparentale etc.


Obiectivele specifice ale proiectului sunt:


- modernizarea clădirii corpului R al Universității „Alexandru Ioan Cuza” din Iași pentru asigurarea spațiilor de recreere și lectură, în conformitate cu standardele de siguranță și calitate în construcții, în care vor avea prioritate studenții proveniți din medii socio-economice defavorizate, cu dizabilități, minorități etnice sau din familii monoparentale etc., până în trimestrul III al anului 2025;

- creșterea performanței energetice a clădirii corpului R al Universității „Alexandru Ioan Cuza” din Iași prin lucrări de modernizare și realizarea auditului energetic, până în trimestrul al III-lea al anului 2025;

- crearea premiselor unei sustenabilității optime a proiectului prin managementul de proiect și gestionarea cu eficiență și eficacitate a resurselor umane, financiare și logistice dedicate proiectului, până în trimestrul III al anului 2025.


Prin investițiile propuse se urmărește atingerea indicatorilor asumați prin proiect, mai exact 916 locuri modernizate pentru spații de recreere și lectură, 4.581,48 mp modernizați pentru spații de recreere și lectură, 367 de spații de recreere alocate prioritar studenților din medii defavorizate, respectiv 40% din numărul de spații de recreere și de locuri de cazare modernizate, reabilitate vor fi rezervate pentru studenții din medii defavorizate.


Valoarea totală a proiectului este de 18.579.208,44 lei, din care 13.564.173,35 lei reprezintă valoarea totală acordată prin PNRR, iar restul de 5.015.035,09 lei reprezintă contribuția UAIC.


Perioada de implementare a proiectului este de 12 luni, începând cu data de 31.12.2024 până la 31.12.2025.
